John Carradine

John Carradine (født Richmond Reed Carradine, 5. februar 1906 i Greenwich Village, New York City, død 27. november 1988) var en amerikansk skuespiller, mest kjent for sine roller i skrekkfilmer og westernfilmer, samt for å ha spilt i en rekke teateroppsetninger av Shakespeare. 

Han var en av de mest profilerte skuespillere i Hollywood og han regnes som patriarken av ett skuespillerdynasti som inkluderer fire av hans sønner og fire av hans barnebarn. Carradines første filmrolle var i Tol'able David i 1930. I 1935, da han undertegnet en kontrakt med 20th Century Fox, begynte han å bruke navne John Carradine. I 1936 ble Carradine medlem av John Fords faste skuespillertropp og spilte en rolle i Fangen på Tortugas. I 1939 spilte han i Siste vogn til Lordsbury med John Wayne. Han spilte også den bibelske helten Aaron i DeMilles De ti bud (1956). 

Carradine spilte i over 500 filmer (over 200 ifølge andre kilder). Han spilte ofte eksentriske, sinnssyke eller djevelske roller, spesielt innen grøssersjangeren, der han ble identifisert som en «stjerne» på midten av 1940-årene. Han spilte stundom en mer heroisk rolle, som i Vredens druer, der han spilte rollen som Casy, den skjebnesvangre «predikant». Han dukket opp i flere titalls lavbudsjetts skrekkfilmer fra 1940-årene og framover, mest for å finansiere sin utdanning innen klassisk teater. Han gjorde mer enn 100 TV-opptredener, blant annet CBSs My Friend Flicka og på NBCs Overland Trail i 1960-årene.

Den 27. november 1988 døde John Carradine på grunn av omfattende organsvikt mens han var innlagt på et sykehus i Milano, Italia, i en alder av 82 år. Bare timer før han ble rammet, hadde han klatret 328 bratte trappetrinn i den gotiske katedralen Duomo i Milano. Ifølge David Carradine, hadde han nettopp gjort seg ferdig med en film i Sør-Afrika og skulle til å starte på en europeisk turné. 

For hans mange omfattende bidrag til filmindustrien, har John Carradine blitt tildelt en stjerne på Hollywood Walk of Fame ved 6240 Hollywood Boulevard. I 2003 ble han gitt en plass ved Hall of Fame ved National Cowboy & Western Heritage Museum i Oklahoma City, Oklahoma. Hans sønner Keith Carradine og Robert Carradine arbeider også som skuespillere.

Filmografi (utvalg)

Referanser

Eksterne lenker 
 

Skuespillere fra USA
Hollywood Walk of Fame
Personer fra New York City
Fødsler i 1906
Dødsfall i 1988
Mottakere av Golden Boot Awards